Kuidas sa ikka sinna kipud kus sind vihatakse ja seljataga hukka mõistetakse. Ja mida mult nüüd oodatakse - tõenäoselt mitte midagi. Eks antud teistegi süüd kapaga kaasa nagu ikka ja saadetud Azaselile. Ma aga lihtsalt ei saa ametkonda totaalselt õigeks mõista ja end totaalselt süüdi. Ma teeksin ju nõnda ka Jeesuse ristilööjad õigeks. Jumalaga siin küll pistmist ei olnud. Ehk küll nad seda Jumala nimel tegid. Aga nagu ma  kusagil olen kirjutanud olen ma ikka kahe mõjusfääri vahel kõlkunud. Üks oli kunagi see Jüri maailm ja teine siis vabakiriklik. Nüüd olen ma end takkajärgi sinna Jüri maailma vormiliselt sisse möllinud aga osadusest tunnen puudust küll. Ja polegi seda maailma enam. Pole enam seda sooja kogukonda, vandeseltslikku kus inimesi tundus nagu mingi nähtamatu side ühendavat. Ja olen arvanud naiivselt et ma intellektuaalselt kõrkide ja ametkondlikult tihti kurjade seas kohta leian. Jüri oli sügav soe ja inimlik  inimene. Jüri oli agraarprohvet, kes nägi ja jälitas mingeid süvahoovusi. Noist kes tal külas käisid ei ole paljud seda enam mitte. Või on nad takkajärgi ise kurjaks kätte läinud. Kaks toonast head tuttavat on osutunud sedavõrd vaenulikuks et see on lausa üllatav olnud. Nendega mul enam pistmist ei ole, tundub nii. Seletan ma seda sellesama fenomeniga et kollektiivsed viktimiseerimised ulatuvadki üle ametkonnapiiride. Aga eks siis tule aru saada ja siin on mõned võimalused, mida võiks markeerida.